*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*176. számú előterjesztés*

Bátaszék Város Önkormányzata Képviselő-testületének 2025. szeptember 24-én,

16 órakor megtartandó ülésére

*Térségi rendezvény tartásának támogatására irányuló (Leader) pályázat benyújtásának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** dr. Beke-Buzás Zsófia kirendeltségvezető  **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  PG Bizottság 2025. 09. 22. |

**Tisztelt Képviselő-testület!**

A Sárköz – Dunavölgye – Siómente Egyesület LEADER támogatás igénybe vételére vonatkozó felhívást tett közzé az elmúlt időszakban. A felhívásra támogatási kérelmet nyújthatnak be a helyi önkormányzatok is. A felhívás keretében rendezvény megvalósítása támogatható. A támogatási kérelem benyújtására 2025.09.25. napjától van lehetőség, az 1. benyújtási szakasz 2025.09.25. – 2025.10.08. között tart. A támogatás formája vissza nem térítendő támogatás, melynek típusa tételes költségelszámolás. Támogatásként legalább 1.000.000 Ft – legfeljebb 3.000.000 Ft összeget lehet igényelni. Előleg igénybevételére önkormányzat részére van lehetőség. A támogatási kérelem egyetlen megvalósítási helyre vonatkozhat.

Támogatási kérelmet kizárólag a Közös Agrárpolitikából és a nemzeti költségvetésből biztosított agrártámogatások eljárási rendjéről szóló 2022. évi LXV. törvény (a továbbiakban: KAP törvény) 10. § (2) bekezdés c) pontja szerinti Kedvezményezetti Nyilvántartási Rendszerben (a továbbiakban: KNYR) kérelemre nyilvántartásba vett besorolású kedvezményezett nyújthat be. Bátaszék Város Önkormányzata már szerepel a nyilvántartásban kedvezményezettként (MVH regisztrációs szám: 1005366053), így jogosult a benyújtásra.

Önkormányzatunk vonatkozásában az alábbi projekthez lehetne támogatást igényelni: **2026. évi IX. Bátaszéki Bornapok**

A helyi felhívás kódszáma: KAP-RD57-077-3-25

A helyi felhívás címe: Térségi rendezvények támogatása

A felhívás célja a helyi összefogásra épülő, a természeti és egyéb értékeket, adottságokat, hagyományokat és egyedi termékeket bemutató komplex, rendezvények kidolgozásának, megvalósításának támogatása. A térségben számos turisztikai vonzerő és látványosság található, amely alkalmassá teszi a területet a látogatottság növelésére. A térség vonzerőihez és látványosságaihoz kapcsolódó, a térséget bemutató - kulturális, gasztronómiai, természeti vagy épített értékeit népszerűsítő, helyi termékekre vagy hagyományokra épülő- rendezvények megtartása a térség látogatottságát és a minőségi kínálat ösztönzését növeli.

A rendelkezésre álló tervezett keretösszeg: 36.000.000 Ft.

A forrását Európai Mezőgazdasági Vidékfejlesztési Alap és Magyarország költségvetése társfinanszírozásban biztosítja.

**A művelettel kapcsolatos elvárások**

***Önállóan támogatható tevékenységek:***

|  |  |
| --- | --- |
| **Tevékenység megnevezése** | **A tevékenység leírása** |
| Rendezvény megvalósítása | Szellemi, vidéki közösségi élet fejlesztését szolgáló közösségi program, rendezvény szervezése, lebonyolítása. |

***Önállóan nem támogatható tevékenységek:***

***Kötelezően megvalósítandó, önállóan nem támogatható tevékenységek***

|  |  |
| --- | --- |
| **Tevékenység megnevezése** | **A tevékenység leírása** |
| Tájékoztatás és nyilvánosság megvalósítása | Tájékoztatással, nyilvánossággal kapcsolatos kötelezettségek teljesítése. |

***Választható, önállóan nem támogatható tevékenységek***

|  |  |
| --- | --- |
| **Tevékenység rövid megnevezése** | **Tevékenység leírása** |
| Marketing és/ vagy kommunikációs tevékenységek megvalósítása | A művelettevékenységhez kapcsolódó, nem a felhívás keretében meghatározott kötelező kommunikációs tevékenységek (pl. kiadványok, információs füzetek készítése, elektronikus megjelenés, tájékoztatás, kommunikációs kampányok stb.) költsége, szóróanyagok, reklámanyagok beszerzése. |
| Eszköz és/ vagy gépbeszerzés | A rendezvény megvalósításához szükséges, beépítéssel, rögzítéssel nem járó mobileszközök és/vagy gépek beszerzése. |

Az önkormányzat kedvezményezett a művelet keretében megvalósított fejlesztés (gép, eszköz, beruházás, létesítmény) üzemeltetését, fenntartását, karbantartását átengedheti saját, 100 %-os önkormányzati tulajdonú cégnek vagy költségvetési szervnek.

A művelet fizikai befejezésére a támogatási okirat véglegessé válását követő naptól számított legfeljebb 24 hónap áll rendelkezésre.

**Indikátorok**

|  |  |  |  |
| --- | --- | --- | --- |
| **Indikátor száma** | **Indikátor leírása** | **Indikátor mértékegysége** | **Indikátor mennyiség a HFS alapján** |
| R.42 | A társadalmi befogadás előmozdítása: A társadalmi befogadást célzó, támogatásban részesülő projektekkel érintett személyek száma | fő | 500 |
| Megvalósult rendezvények száma | A művelet keretében megvalósult rendezvények száma | db | 12 |
| Fejlesztéssel érintett önkormányzatok száma | Fejlesztéssel érintett önkormányzatok száma | db | 12 |

Fenntartási kötelezettség a záró kifizetési kérelem elfogadásáról szóló döntés meghozatalától számított 5 évig áll fenn.

A felhívás keretében nyújtott támogatás vissza nem térítendő támogatásnak minősül.

A támogatás intenzitása 95%.

Fentiekben részletezett pályázati felhívás alapján javasoljuk Bátaszék Város Önkormányzatának, hogy a 2026. évi IX. Bátaszéki Bornapok rendezvény lebonyolítása érdekében nyújtson be pályázatot, támogatható célként a fellépők költségeit (1 millió Ft értékben), eszközbeszerzést (2 millió Ft értékben) - köztük faházak előállítási költségeit, sörpadgarnitúra vásárlást, egyéb, a rendezvény lebonyolításához szükséges eszközöket - és a nyilvánosság költségeit (150 ezer Ft értékben, mely önerő) jelölje meg.

Javasoljuk a IX. Bátaszéki Bornapok rendezvényre vonatkozóan támogatási kérelem benyújtását.

***H a t á r o z a t i j a v a s l a t :***

**KAP-RD57-0177-3-25 kódszámú, Térségi rendezvények támogatása című pályázati konstrukció keretében benyújtandó pályázat előkészítésére**

Bátaszék Város Önkormányzatának Képviselő-testülete:

1. a KAP-RD57-077-3-25 kódszámú, Térségi rendezvények támogatása című felhívásra „2026. évi IX. Bátaszéki Bornapok” elnevezéssel pályázat benyújtását támogatja;
2. az igényelt támogatást 3.000.000 Ft összegben határozza meg, melyhez 150.000 Ft önerőt biztosít az önkormányzat 2026. évi költségvetésének terhére;
3. felkéri a Bátaszéki Közös Önkormányzati Hivatal Aljegyzőjét, hogy a pályázat benyújtását megelőző további előkészítési munkát kezdje meg.

*Határidő:* 2025. október 8.

*Felelős*: Takaróné dr. Mihó Beatrix aljegyző

*(a pályázat előkészítéséért)*

*Határozatról értesül*: Bátaszéki KÖH pénzügyi iroda

irattár